CELEX: 61964CJ0036
Language: da
Date: 1965-06-02
Title: Domstolens Dom af 2. juni 1965. # Société Rhénane d'Exploitation et de Manutention (Sorema) mod Den Høje Myndighed for Det Europæiske Kul- og Stålfællesskabet # Sag 36-64.

DOMSTOLENS DOM
      AF 2. JUNI 1965
      
         Société Rhénane d'Exploitation et de Manutention (Sorema)
      
      
         mod Den Høje Myndighed for Det europæiske Kul- og Stålfællesskab
      
      Sag 36/64
      Processprog: Fransk
      
      Angående:
      Annullation af Den Høje Myndigheds beslutning nr. 15/64 af 15. juli 1964 om deltagelsen af Société rhenane d'exploitation et de manutention, Strasbourg, i de aftaler om fælles brændsels-indkøb, som er indgået af de i Sydtyskland virkende engros-kulforhandlere, gennem Oberrheinische Kohlenunion, Bettag, Puton und Co., Mannheim.
      Domskonklusion :
      Sagsøgte frifindes.
      Generaladvokatens forslag til afgørelse :
      Société Soremas søgsmål forkastes, da det savner det fornødne grundlag.
      Sammendrag
      
               1.
            
            
               En institutions retsakter — Den Høje Myndigheds beslutninger — begrundelse — kriterier
               (EKSF-traktaten, artikel 15)
            
         
               2.
            
            
               Karteller — tilladelse — ikke-fornyelse — Den Høje Myndigheds beføjelser
               (EKSF-traktaten, artikel 65)
            
         
               3.
            
            
               Karteller — tilladelse — tilbagekaldelse
               (EKSF-traktaten, artikel 65)
            
         
               1.
            
            
               En beslutnings begrundelse, som den fremgår af selve beslutningen og af fremstillingen af grundene til tidligere beslutninger, som den er snævert forbundet med, er tilstrækkelig, når den dels giver de pågældende mulighed for at kende de faktiske og retlige betragtninger, hvortil Den Høje Myndighed støtter sig, dels tillader Domstolen at udøve den domstols-kontrol, som traktaten betror den.
               Jf. sammendrag nr. 1 i sag 1/63, Sml. 1954 — 64. s. 449.
            
         
               2.
            
            
               Den Høje Myndighed kan nægte at forny tilladelsen af en aftale, hvis den konstaterer, at de i afsnit a til c i stk. 2 i artikel 65 opstillede betingelser ikke længere er opfyldt.
               Jf. sammendrag nr. 3 i sag 67/63, Sml. 1954 — 64, s. 469.
            
         
               3.
            
            
               Den Høje Myndighed skal navnlig tilbagekalde tilladelsen af en aftale, såfremt den konstaterer, at de faktiske virkninger af aftalen eller dens anvendelse strider mod de betingelser, som er opstillet for dens godkendelse.
               Jf. sammendrag nr. 4 i sag 67/63, Sml. 1954 — 64, s. 469.